CELEX: 31997L0031
Language: ro
Date: 1997-06-11 00:00:00
Title: Directiva 97/31/CE a Comisiei din 11 iunie 1997 de adaptare la progresul tehnic a Directivei 76/760/CEE a Consiliului privind dispozitivele de iluminare a plăcuței de înmatriculare spate a autovehiculelor și a remorcilor acestoraText cu relevanță pentru SEE.

13/Volumul 21
            
            
               RO
            
            
               Jurnalul Ofícial al Uniunii Europene
            
            
               124
            
         31997L0031
   
               L 171/49
            
            
               JURNALUL OFÍCIAL AL UNIUNII EUROPENE
            
            
               
            
         
      DIRECTIVA 97/31/CE A COMISIEI
   
   din 11 iunie 1997
   de adaptare la progresul tehnic a Directivei 76/760/CEE a Consiliului privind dispozitivele de iluminare a plăcuței de înmatriculare spate a autovehiculelor și a remorcilor acestora
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 70/156/CEE a Consiliului din 6 februarie 1970 privind omologarea de tip a autovehiculelor și a remorcilor acestora (1), astfel cum a fost modificată prin Directiva 96/79/CE a Parlamentului European și a Consiliului (2), în special, articolul 13 alineatul (2),
   având în vedere Directiva 76/760/CEE a Consiliului din 27 iulie 1976 privind apropierea legislațiilor statelor membre referitoare la dispozitivele de iluminare a plăcuței de înmatriculare spate a autovehiculelor și a remorcilor acestora (3), astfel cum a fost modificată de Actul de aderare a Austriei, Finlandei și Suediei și, în special articolul 10 al celei dintâi,
   întrucât Directiva 76/760/CEE este una din directivele speciale ale procedurii de omologare CEE de tip instituită prin Directiva 70/156/CEE; întrucât, prin urmare, prezentei directive i se aplică dispozițiile prevăzute în Directiva 70/156/CEE privind sistemele, componentele și unitățile tehnice separate ale vehiculelor;
   întrucât în special articolul 3 alineatul (4) și articolul 4 alineatul (3) din Directiva 70/156/CEE dispun ca fiecare directivă specială să fie însoțită de o fișă de informații, precum și de un certificat de omologare de tip întocmit conform cu anexa VI la directiva respectivă, în scopul informatizării omologării; întrucât certificatul sau certificatele de omologare prevăzute de Directiva 76/760/CEE trebuie să fie modificate corespunzător;
   întrucât procedurile trebuie să fie simplificate pentru a menține echivalența stabilită în articolul 9 alineatul (2) din Directiva 70/156/CEE între anumite directive speciale și regulamentele corespunzătoare ale Comisiei Economice pentru Europa a Organizației Națiunilor Unite, în cazul modificării regulamentelor respective; întrucât, într-o primă etapă, cerințele tehnice ale Directivei 76/760/CEE trebuie să fie înlocuite cu cele ale Regulamentului nr. 4 prin trimiteri încrucișate;
   întrucât se face trimitere la Directiva 76/756/CEE a Consiliului (4), astfel cum a fost modificată prin Directiva 97/28/CE a Comisiei (5), precum și la Directiva 76/761/CEE a Consiliului (6), astfel cum a fost modificată prin Actul de aderare a Austriei, Finlandei și Suediei;
   întrucât măsurile prevăzute în prezenta directivă sunt conforme cu avizul Comitetului pentru adaptarea la progresul tehnic instituit prin Directiva 70/156/CEE,
   ADOPTĂ PREZENTA DIRECTIVĂ:
   Articolul 1
   Directiva 70/760/CEE se modifică după cum urmează:
   
               1.
            
            
               Articolul 1 alineatul (1) se înlocuiește cu următorul text:
               „(1)   Statele membre acordă omologarea CEE de tip a componentelor pentru toate tipurile de dispozitive de iluminare a plăcuței de înmatriculare spate care îndeplinesc cerințele de fabricație și de încercare prevăzute în anexele relevante.”
            
         
               2.
            
            
               Primul paragraf al articolului 2 se înlocuiește cu următorul text:
               „În temeiul articolului 1, statele membre eliberează producătorului o marcă de omologare CEE de tip a componentelor pentru toate tipurile de dispozitive de iluminare a plăcuței de înmatriculare spate, în conformitate cu modelul prezentat în apendicele 3 din anexa 1.”
            
         
               3.
            
            
               Articolul 4 se înlocuiește cu următorul text:
               „Articolul 4
               Autoritățile competente ale statelor membre se informează reciproc, prin procedura prevăzută la articolul 4 alineatul (6) din Directiva 70/156/CEE, în legătură cu fiecare omologare de tip acordată, respinsă sau retrasă în temeiul prezentei directive.”
            
         
               4.
            
            
               Articolul 9 se înlocuiește cu următorul text:
               „Articolul 9
               În sensul prezentei directive, «vehicul» înseamnă orice autovehicul destinat circulației rutiere, cu sau fără caroserie, care are cel puțin patru roți și o viteză maximă constructivă mai mare de 25 km/h, precum și remorcile sale, cu excepția vehiculelor care circulă pe șine și a tractoarelor agricole și forestiere, precum și a tuturor utilajelor mobile.”
            
         
               5.
            
            
               Anexele se înlocuiesc cu anexa la prezenta directivă.
            
         Articolul 2
   (1)   Începând cu 1 ianuarie 1998 sau dacă publicarea textelor menționate la articolul 3 este amânată ulterior datei de 1 iulie 1997, după un termen de șase luni de la data efectivă a publicării acestor texte, statele membre:
   
               —
            
            
               nu pot respinge acordarea omologării CE de tip sau a omologării naționale pentru unul din tipurile de vehicule sau dispozitive de iluminare menționate anterior;
            
         
               —
            
            
               nu pot interzice înmatricularea, vânzarea sau introducerea în circulație a vehiculelor sau vânzarea ori utilizarea dispozitivelor de iluminare a plăcuței de înmatriculare spate
            
         din motive legate de dispozitivele de iluminare a plăcuței de înmatriculare spate, cu condiția ca aceste dispozitive să respecte cerințele Directivei 76/760/CEE, astfel cum a fost modificată de prezenta directivă, și ca montarea lor pe vehicule să se facă în conformitate cu cerințele stabilite în Directiva 76/56/CEE.
   (2)   Începând cu 1 octombrie 1998, statele membre:
   
               —
            
            
               nu mai acordă omologarea CE de tip;
            
         
               —
            
            
               pot respinge acordarea omologării naționale
            
         pentru orice tip de vehicul, din motive legate de dispozitivele de iluminare a plăcuței de înmatriculare spate, precum și pentru orice tip de dispozitiv de iluminare a plăcuței de înmatriculare spate, dacă nu sunt îndeplinite cerințele Directivei 76/760/CEE, astfel cum a fost modificată de prezenta directivă.
   (3)   Începând cu 1 octombrie 1999, cerințele Directivei 76/760/CEE privind dispozitivele de iluminare a plăcuței de înmatriculare spate, în calitate de componente, astfel cum a fost modificată de prezenta directivă, se aplică în sensul articolului 7 alineatul (2) din Directiva 70/156/CEE.
   (4)   Fără să aducă atingere alineatului (2) și alineatului (3) de mai sus, statele membre continuă să acorde omologarea CE de tip pentru dispozitivele de iluminare a plăcuței de înmatriculare spate, ca piese de schimb, și să permită vânzarea și utilizarea acestora, în conformitate cu versiunile anterioare ale Directivei 76/760/CEE, cu condiția ca dispozitivele respective:
   
               —
            
            
               să fie destinate montării pe vehicule aflate deja în circulație;
            
         
               —
            
            
               să respecte cerințele directivei aplicabile în momentul înmatriculării inițiale a vehiculelor.
            
         Articolul 3
   Alineatele și anexele Regulamentului nr. 4 al Comisiei Economice pentru Europa a Organizației Națiunilor Unite, menționate în anexa II punctul 2.1, se publică în Jurnalul Oficial al Comunităților Europene până la 1 iulie 1997.
   Articolul 4
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 1998; cu toate acestea, dacă publicarea textelor menționate în articolul 3 se amână după 1 iulie 1997, statele membre se conformează acestei obligații la șase luni de la data efectivă a publicării acestor texte. Statele membre informează de îndată Comisia cu privire la aceasta.
   Statele membre aplică dispozițiile respective de la 1 ianuarie 1998 sau, dacă publicarea textelor menționate în articolul 3 se amână după 1 iulie 1997, ele pun în aplicare aceste dispoziții după un termen de șase luni de la data efectivă a publicării textelor respective.
   Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 5
   Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 6
   Prezenta directivă se adresează statelor membre.
   
      Adoptată la Bruxelles, 11 iunie 1997.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 42, 23.2.1970, p. 1.
   
      (2)  JO L 18, 21.1.1997, p. 7.
   
      (3)  JO L 262, 27.9.1976, p. 85.
   
      (4)  JO L 262, 27.9.1976, p. 1.
   
      (5)  JO L 171, 30.6.1997, p. 1.
   
      (6)  JO L 262, 27.9.1976, p. 96.
   ANEXĂ
   „
         LISTĂ DE ANEXE
         
                     ANEXA I:
                  
                  
                     Dispoziții administrative privind omologarea de tip
                  
               
                     
                        Apendice 1:
                     
                  
                  Fișă de informații
               
                     
                        Apendice 2:
                     
                  
                  Certificat de omologare de tip
               
                     
                        Apendice 3:
                     
                  
                  Modele de marcă de omologare CE de tip a componentelor
               
                     ANEXA II:
                  
                  
                     Domeniul de aplicare și cerințele tehnice
                  
               
      
         ANEXA I
         DISPOZIȚII ADMINISTRATIVE PENTRU OMOLOGARE
         1.   CEREREA DE OMOLOGARE CE DE TIP A COMPONENTELOR
         1.1.   Cererea de omologare CE de tip a componentelor în conformitate cu articolul 3 alineatul (4) din Directiva 70/156/CEE privind un tip de dispozitiv de iluminare a plăcuței de înmatriculare spate trebuie să fie depusă de către constructor.
         1.2.   În apendicele 1 este prezentat un model al fișei de informații.
         Serviciului tehnic responsabil de efectuarea încercărilor de omologare trebuie să i se prezinte următoarele:
         1.3.1.   două mostre, echipate cu lampa sau lămpile recomandate.
         2.   MARCAJELE
         Dispozitivele supuse omologării CE de tip a componentelor trebuie să aibă următoarele marcaje:
         2.1.1.   denumirea sau marca de comerț a constructorului;
         2.1.2.   în cazul lămpilor cu surse de lumină înlocuibile: tipul (tipurile) de lămpi cu incandescență recomandate;
         2.1.3.   în cazul lămpilor cu surse de lumină neînlocuibile: tensiunea și puterea nominale.
         2.2.   Aceste marcaje trebuie să fie clar lizibile și se aplică pe suprafața de iluminare sau pe una din suprafețele de iluminare ale dispozitivului. Ele trebuie să fie vizibile din exterior, dacă dispozitivul este montat pe vehicul.
         2.3.   Fiecare dispozitiv trebuie să dispună de spațiu suficient pentru marca omologării componentelor. Acest spațiu trebuie să fie indicat în schițele menționate în apendicele 1.
         3.   ACORDAREA OMOLOGĂRII CE DE TIP A COMPONENTELOR
         3.1.   Dacă sunt îndeplinite cerințele relevante, se acordă omologarea CE de tip, în temeiul articolului 4 alineatul (3) și, dacă este cazul, al articolului 4 alineatul (4) din Directiva 70/156/CEE.
         3.2.   În apendicele 2 este prezentat un model de certificat de omologare CE de tip.
         3.3.   Fiecărui tip de dispozitiv de iluminare a plăcuței de înmatriculare spate omologat i se atribuie un număr de omologare în conformitate cu anexa VII la Directiva 70/156/CEE. Același stat membru nu atribuie același număr altui tip de dispozitiv de iluminare a plăcuței de înmatriculare spate.
         3.4.   Dacă se solicită o omologare CE de tip a componentelor pentru un tip de dispozitiv de iluminat și de semnalizare luminoasă, care cuprinde un dispozitiv de iluminare a plăcuței de înmatriculare spate și alte lămpi, se poate atribui un număr unic de omologare CE de tip, cu condiția ca dispozitivul de iluminare a plăcuței de înmatriculare spate să fie conform cu cerințele prezentei directive și ca fiecare din celelalte lămpi care fac parte din dispozitivul de iluminat și de semnalizare luminoasă pentru care se solicită omologarea CE de tip să fie conforme cu directiva individuală aplicabilă.
         4.   MARCA DE OMOLOGARE CE DE TIP A COMPONENTELOR
         4.1.   Pe lângă marcajele menționate la punctul 2.1, fiecare dispozitiv de iluminare a plăcuței de înmatriculare spate conform cu tipul omologat în temeiul prezentei directive trebuie să poarte o marcă de omologare CE de tip a componentelor.
         Această marcă constă din:
         4.2.1.   un dreptunghi care înconjoară litera «e», după care urmează numărul sau literele distinctive ale statului membru care acordă omologarea:
         1 pentru Germania
         2 pentru Franța
         3 pentru Italia
         4 pentru Țările de Jos
         5 pentru Suedia
         6 pentru Belgia
         9 pentru Spania
         11 pentru Regatul Unit
         12 pentru Austria
         13 pentru Luxemburg
         17 pentru Finlanda
         18 pentru Danemarca
         21 pentru Portugalia
         23 pentru Grecia
         IRL pentru Irlanda;
         4.2.2.   în vecinătatea dreptunghiului, «numărul de omologare de bază» inclus în secțiunea 4 a numărului seriei menționat în anexa VII la Directiva 70/156/CEE, precedat de două cifre care indică numărul seriei atribuit celei mai recente modificări tehnice majore aduse Directivei 76/760/CEE, la data acordării omologării CEE de tip. În prezenta directivă, numărul seriei este 00;
         4.2.3.   un simbol suplimentar, după cum urmează: litera «L».
         4.3.   Marca de omologare CE de tip a componentelor se aplică pe lentila sau pe una din lentilele lămpii, astfel încât să fie indelebilă și să fie clar lizibilă, chiar și atunci când lămpile sunt montate pe vehicul.
         4.4.   În apendicele 3 figura 1 sunt prezentate exemple de mărci de omologare CE de tip a componentelor.
         Dacă se emite un număr unic de omologare CE de tip a componentelor, conform cu punctul 3.4 de mai sus, pentru un tip de dispozitiv de iluminat și semnalizare luminoasă care cuprinde un dispozitiv de iluminare a plăcuței de înmatriculare spate și alte lămpi, se poate aplica o marcă unică de omologare CE de tip a componentelor, constând din:
         4.5.1.   un dreptunghi care înconjoară litera «e», după care urmează numărul sau literele distinctive ale statului membru care acordă omologarea (vezi punctul 4.2.1);
         4.5.2.   numărul de omologare de bază (vezi punctul 4.2.2, prima parte a tezei);
         4.5.3.   dacă este cazul, săgeata necesară, în măsura în care se referă la întregul ansamblu de lămpi.
         Această marcă poate fi amplasată oriunde pe lămpile grupate, combinate sau încorporate reciproc, cu condiția ca:
         4.6.1.   să fie vizibilă după montarea lămpilor;
         4.6.2   componentele de transmitere a luminii ale lămpilor grupate, combinate sau încorporate reciproc, nu pot fi eliminate fără eliminarea simultană a mărcii de omologare.
         Simbolul de identificare pentru fiecare lampă corespunzător fiecărei directive în temeiul căreia s-a acordat omologarea CE de tip a componentelor, împreună cu numărul seriei (vezi punctul 4.2.2, a doua parte a tezei) și, dacă este cazul, litera «D» și săgeata necesară se marchează după cum urmează:
         4.7.1.   fie pe suprafața emițătoare de lumină corespunzătoare;
         4.7.2.   fie în grup, astfel încât fiecare din lămpile grupate, combinate sau încorporate reciproc să fie clar identificabile.
         4.8.   Dimensiunile componentelor acestei mărci nu trebuie să fie mai mici decât dimensiunile minime ale mărcilor individuale specificate în diversele directive în temeiul cărora s-a acordat omologarea CE de tip a componentelor.
         4.9.   În apendicele 3 figura 2 sunt prezentate exemple de mărci de omologare CE de tip a componentelor pentru lămpile grupate, combinate sau încorporate reciproc cu alte lămpi.
         5.   MODIFICĂRI ALE TIPULUI ȘI MODIFICĂRI ALE OMOLOGĂRILOR DE TIP
         5.1   În cazul modificărilor tipului omologat în temeiul prezentei directive, se aplică dispozițiile articolului 5 din Directiva 70/156/CEE.
         6.   CONFORMITATEA PRODUCȚIEI
         6.1.   În general, măsurile de asigurare a conformității producției se iau conform cu dispozițiile stabilite în articolul 10 din Directiva 70/156/CEE.
         6.2.   Intensitatea luminoasă B a oricărui dispozitiv ales aleatoriu dintr-un lot produs în serie nu trebuie să fie mai mică de 2 cd/m2și, în formula gradientului, factorul 2 poate fi înlocuit cu factorul 3 [a se vedea alineatul (9) din documentele menționate la punctul 2.1 din anexa II la prezenta directivă].
      
      
         Apendice 1
         
            Fișă de informații nr. …privind omologarea CE de tip a componentelor pentru dispozitivele de iluminare a plăcuței de înmatriculare spate
         
         
            (Directiva 76/760/CEE, astfel cum a fost modificată de Directiva …/…/CE)
         
         Următoarele informații sunt furnizate, după caz, în trei exemplare și sunt însoțite de un cuprins. Orice desen trebuie transmis la scara corespunzătoare și cu suficiente detalii în format A4 sau într-un dosar de format A4. Fotografiile, dacă există, trebuie să prezinte suficiente detalii.
         Dacă sistemele, componentele sau unitățile tehnice separate au elemente de control electronice, trebuie transmise informații privind performanțele acestora.
         0.   INFORMAȚII GENERALE
         0.1   Marca (numele comercial al constructorului): …
         0.2.   Tipul și descrierea sau descrierile comerciale generale: …
         0.5.   Denumirea și adresa constructorului: …
         0.7.   În cazul componentelor și unităților tehnice separate, amplasarea și metoda de aplicare a mărcii de omologare CE de tip: …
         0.8.   Adresa sau adresele uzinelor de asamblare: …
         1.   DESCRIEREA DISPOZITIVULUI
         Tipul dispozitivului: …
         1.1.1.   Funcția sau funcțiile dispozitivului: …
         1.1.2.   Categoria sau clasa dispozitivului: …
         1.1.3.   Culoarea luminii emise sau reflectate: …
         Schiță sau schițe suficient de detaliate pentru a permite identificarea tipului dispozitivului și indicarea:
         1.2.1.   poziției geometrice în care trebuie să fie montat dispozitivul pe vehicul (nu se aplică dispozitivelor de iluminare a plăcuței de înmatriculare spate): …
         1.2.2.   axei de observație care este considerată axa de referință pentru încercări (unghiul orizontal H = 0°, unghiul vertical V = 0°) și a punctului care este considerat centrul de referință pentru încercările respective (nu se aplică catadioptrilor și dispozitivelor de iluminare a plăcuței de înmatriculare spate): . …
         1.2.3.   poziției prevăzute pentru aplicarea mărcii de omologare CE de tip a componentelor: …
         1.2.4.   poziției geometrice în care se montează dispozitivul, în funcție de spațiul ocupat de plăcuța de înmatriculare, precum și configurația suprafeței iluminate adecvat, în cazul dispozitivelor de iluminare a plăcuței de înmatriculare spate: …
         1.2.5.   vederii frontale a lămpilor, cu detalii privind striațiile lentilelor, dacă este necesar, precum și secțiunea transversală, în cazul farurilor și lămpilor frontale de ceață: …
         1.3.   O descriere tehnică succintă cu precizarea, în special, cu excepția lămpilor fără surse de lumină înlocuibile, a categoriei sau categoriilor surselor de lumină recomandate, care trebuie să fie una sau mai multe din categoriile indicate în Directiva 76/761/CEE (nu se aplică catadioptrilor): …
         …
         Informații specifice
         1.4.1.   Pentru dispozitivele de iluminare a plăcuței de înmatriculare spate, o declarație în care să se precizeze dacă dispozitivul este destinat iluminării unei plăci late/înalte/late și înalte: …
         Pentru faruri, se furnizează următoarele informații:
         1.4.2.1.   dacă farul este destinat să furnizeze atât lumină de întâlnire, cât și lumină de drum sau numai unul din aceste tipuri de lumini: …
         1.4.2.2.   dacă farul este destinat să emită o lumină de întâlnire, se indică dacă este destinat atât pentru circulația pe stânga, cât și pe dreapta sau doar pentru unul din aceste două tipuri de circulație: …
         1.4.2.3.   dacă farul este echipat cu un reflector reglabil, se indică poziția (pozițiile) de montare a (ale) farului, față de sol și planul median longitudinal al vehiculului, dacă farul este destinat utilizării exclusive în acea (acele) poziție (poziții): …
         Pentru lămpile de poziție, lămpile de stop și indicatoarele de direcție se indică următoarele:
         1.4.3.1.   dacă dispozitivul poate fi utilizat și într-un ansamblu de două lămpi din aceeași categorie: …
         1.4.3.2.   în cazul unui dispozitiv cu două niveluri de intensitate (lămpi de stop și indicatoare de direcție din categoria 2b), schema constructivă și specificația caracteristicilor sistemului care asigură cele două niveluri de intensitate: …
         1.4.4.   Pentru catadioptri, o descriere succintă cuprinzând specificațiile tehnice ale dispozitivului optic de retroreflexie: …
         1.4.5.   Pentru lămpile de mers înapoi, o declarație în care să se precizeze dacă dispozitivul este destinat montării pe un vehicul exclusiv în dispozitive pereche: …
      
      
         Apendice 2
         
            MODEL
         
         
            [(format maxim: A4 (210 × 297 mm)]
         
         CERTIFICAT DE OMOLOGARE CE DE TIP
         
            Ștampila autorității
         
         Comunicare privind:
         
                     —
                  
                  
                     omologarea de tip (1)
                     
                  
               
                     —
                  
                  
                     extinderea omologării de tip (1)
                     
                  
               
                     —
                  
                  
                     respingerea omologării de tip (1)
                     
                  
               
                     —
                  
                  
                     retragerea omologării de tip (1)
                     
                  
               
                     —
                  
                  
                     pentru un tip de vehicul/componentă/unitate tehnică separată (1)
                     
                  
               în temeiul Directivei 76/760/CEE, astfel cum a fost modificată prin Directiva …/…/CE.
         Numărul omologării de tip: …
         Motivul extinderii: …
         SECȚIUNEA I
         0.1.   Marca (numele comercial al constructorului): …
         0.2.   Tipul și descrierea sau descrierile comerciale generale: …
         Mijloace de identificare a tipului, dacă este marcat pe vehicul/componentă/unitate tehnică separată (1)
             (2):
         …
         …
         0.3.1.   Amplasarea marcajului: …
         0.4.   Categoria vehiculului (1)
             (3): …
         0.5.   Denumirea și adresa constructorului: …
         0.7.   În cazul componentelor și unităților tehnice separate, amplasarea și metoda de aplicare a mărcii de omologare CE de tip: …
         0.8.   Adresa sau adresele uzinelor de asamblare: …
         SECȚIUNEA II
         1.   Informații suplimentare (dacă este cazul): a se vedea addendumul
         2.   Serviciul tehnic responsabil de efectuarea încercărilor: …
         3.   Data raportului de încercare: …
         4.   Numărul raportului de încercare: …
         5.   Observații (dacă este cazul): a se vedea addendumul
         6.   Localitatea: …
         7.   Data: …
         8.   Semnătura: …
         9.   Se anexează indexul setului de documente depus la autoritatea de omologare, care poate fi obținut la cerere.
         
            Addendum la certificatul de omologare CE de tip nr. …
            privind omologarea componentelor unui dispozitiv de iluminat și/sau de semnalizare luminoasă în temeiul Directivei (directivelor) 76/757/CEE; 76/758/CEE; 76/759/CEE; 76/760/CEE; 76/761/CEE; 76/762/CEE; 77/538/CEE; 77/539/CEE și 77/540/CEE (4), astfel cum a fost modificată (au fost modificate) de directiva sau directivele …
            1.   INFORMAȚII SUPLIMENTARE
            Dacă este cazul, se indică pentru fiecare lampă
            1.1.1.   Categoria sau categoriile dispozitivelor: …
            1.1.2.   Numărul și categoria surselor de lumină (nu se aplică catadioptrilor) (5) …
            1.1.3.   Culoarea luminii emise sau reflectate: …
            1.1.4.   Omologare acordată exclusiv pentru utilizare ca piesă de schimb la vehiculele aflate deja în circulație: Da/Nu (4)
            
            1.2.   Informații specifice privind anumite tipuri de dispozitive de iluminat sau de semnalizare luminoasă: …
            1.2.1.   Pentru catadioptri: separat/parte dintr-un ansamblu de dispozitive (4) …
            1.2.2.   Pentru dispozitivele de iluminare a plăcuței de înmatriculare spate: dispozitiv de iluminare a unei plăci late/înalte/late și înalte (4) …
            1.2.3.   Pentru faruri: Dacă sunt echipate cu un reflector reglabil, poziția (pozițiile) de montare a (ale) farului față de sol și planul median longitudinal al vehiculului, dacă farul este destinat utilizării exclusive în poziția (pozițiile) respectivă (respective): …
            1.2.4.   Pentru lămpile de mers înapoi: acest dispozitiv se instalează pe vehicul exclusiv ca parte componentă a unor dispozitive perechi: Da/Nu (4) …
            5.   OBSERVAȚII
            Schițe
            5.1.1.   Pentru dispozitivele de iluminare a plăcuței de înmatriculare spate: schița anexată nr. … indică poziția geometrică în care se montează dispozitivul în funcție de spațiul ocupat de placa de înmatriculare, precum și configurația suprafeței iluminate adecvat;
            5.1.2.   Pentru catadioptri: schița anexată nr. … indică poziția geometrică în care dispozitivul este montat pe vehicul;
            5.1.3.   Pentru toate celelalte dispozitive de iluminat și de semnalizare luminoasă: schița anexată nr. … indică poziția geometrică în care se montează dispozitivul pe vehicul, precum și axa de referință și centrul de referință al dispozitivului.
            5.2.   Pentru faruri: modul de funcționare utilizat pe durata încercării (punctul 5.2.3.9 din anexa I la Directiva 76/761/CEE): …
         
      
      
         Apendice 3
         EXEMPLE DE MĂRCI DE OMOLOGARE CE DE TIP
         Figura 1
         
            
         Figura 2
         
            Marcajul simplificat al lămpilor grupate, combinate sau încorporate reciproc, dacă două sau mai multe lămpi fac parte din același ansamblu
         
         (Liniile verticale și orizontale prezintă schematic configurația dispozitivului de semnalizare luminoasă. Ele nu fac parte din marca de omologare).
         MODEL A
         
            
         MODEL B
         
            
         MODEL C
         
            
         
            Notă: Cele trei exemple de mărci de omologare de tip, modelele A, B și C, reprezintă trei variante posibile de marcare a unui dispozitiv de iluminat și de semnalizare luminoasă, dacă două sau mai multe lămpi fac parte din același ansamblu de lămpi grupate, combinate sau încorporate reciproc. Această marcă de omologare indică că dispozitivul a fost omologat în Germania (e1) cu numărul de omologare de bază 1712 și cuprinde:
         
                     —
                  
                  
                     un catadioptru din clasa IA, omologat în conformitate cu Directiva 76/757/CEE a Consiliului (JO L 262, 27.9.1976, p. 32), numărul seriei 02;
                  
               
                     —
                  
                  
                     o lampă de semnalizare a direcției spate, din categoria 2a, omologată în conformitate cu Directiva 76/759/CEE a Consiliului (JO L 262, 27.9.1976, p. 71), numărul seriei 01;
                  
               
                     —
                  
                  
                     o lampă de poziție spate roșie (R), omologată în conformitate cu anexa II la Directiva 76/758/CEE a Consiliului (JO L 262, 27.9.1976, p. 54), numărul seriei 02;
                  
               
                     —
                  
                  
                     o lampă spate de ceață (F), omologată în conformitate cu Directiva 77/538/CEE a Consiliului (JO L 220, 29.8.1977, p. 60), numărul seriei 00;
                  
               
                     —
                  
                  
                     o lampă de mers înapoi (AR), omologată în conformitate cu Directiva 77/539/CEE a Consiliului (JO L 220, 29.8.1977, p. 72), numărul seriei 00;
                  
               
                     —
                  
                  
                     o lampă de stop cu două niveluri de intensitate (S2), omologată în conformitate cu anexa II la Directiva 76/758/CEE, numărul seriei 02;
                  
               
                     —
                  
                  
                     un dispozitiv de iluminare a plăcuței de înmatriculare spate (L), omologat în conformitate cu Directiva 76/760/CEE, numărul seriei 00.
                  
               
      
         ANEXA II
         DOMENIUL DE APLICARE ȘI CERINȚELE TEHNICE
         1.   DOMENIUL DE APLICARE
         Prezenta directivă se aplică dispozitivelor de iluminare a plăcuței de înmatriculare spate pentru autovehicule și remorcile acestora.
         2.   CERINȚELE TEHNICE
         Cerințele tehnice sunt cele stabilite în alineatele (1) și (5)-(9) și în anexele 3-5 din Regulamentul nr. 4 CEE-ONU, care constă din consolidarea următoarelor documente:
         
                     —
                  
                  
                     regulamentul în forma sa originală (00) (6);
                  
               
                     —
                  
                  
                     suplimentul nr. 1 la Regulamentul nr. 4 (7);
                  
               
                     —
                  
                  
                     suplimentul nr. 2 la Regulamentul nr. 4 (8);
                  
               
                     —
                  
                  
                     suplimentele nr. 3 și 4 la Regulamentul nr. 4 (9);
                  
               
                     —
                  
                  
                     suplimentul nr. 5 la Regulamentul nr. 4 (10)
                     
                  
               cu următoarele excepții:
         2.1.1.   Trimiterile la «Regulamentul nr. 48» se interpretează ca trimiteri la «Directiva 76/756/CEE».
         2.1.2.   Trimiterile la «Regulamentul nr. 37» se interpretează ca trimiteri la «anexa II la Directiva 76/761/CEE».
      ”
   
      (1)  Se taie mențiunile necorespunzătoare.
   
      (2)  Dacă modul de identificare a tipului conțin caractere care nu sunt relevante pentru descrierea vehiculului, componentei sau unității tehnice separate cuprinse în acest certificat de omologare, aceste caractere sunt reprezentate în documentație prin simbolul «?» (de exemplu, ABC??123??).
   
      (3)  În conformitate cu anexa II A la Directiva 70/156/CEE.
   
      (4)  Se taie mențiunile necorespunzătoare.
   
      (5)  Pentru dispozitivele cu surse de lumină neînlocuibile, se indică numărul și puterea totală a surselor de lumină.
   
      (6)  
   
               E/ECE/324
            
            
               Add. 3.
            
         
               E/ECE/TRANS/505
            
         
      (7)  
   
               E/ECE/324
            
            
               Add. 3/Modif. 1 și …/Modif. 1/Cor. 1.
            
         
               E/ECE/TRANS/505
            
         
      (8)  
   
               E/ECE/324
            
            
               Add. 3/Modif. 2.
            
         
               E/ECE/TRANS/505
            
         
      (9)  
   
               E/ECE/324
            
            
               Add. 3/Modif. 3.
            
         
               E/ECE/TRANS/505
            
         
      (10)  TRANS/WP.29/447.